kardosdrur/scandi-wiki huggingface dataset:
Mucheln

Mucheln er en by og kommune i det nordlige Tyskland, beliggende i Amt Selent/Schlesen i den nordlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Mucheln er beliggende omkring 18 km øst for Kiel og omkring 10 km nord for Plön i et område med mange søer. Cirka 7 km mod nord løber Bundesstraße 202 fra Kiel mod Lütjenburg og omkring 7 km mod sydøst Bundesstraße 430 fra Plön til Lütjenburg.

Ud over Mucheln, ligger landsbyerne Baumrade, Friedeburg, Hasselburg, Sellin og Tresdorf i kommunen.

Eksterne kilder/henvisninger 

 Kommunens side   på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Ernst Beckman

Ernst Beckman (født 10. maj 1850 i Uppsala, død 16. april 1924 i Californien) var en svensk forfatter og politiker. Han var søn af Anders Fredrik Beckman.

Beckman blev efter afgangseksamen fra Härnösand student i Tübingen 1868. I en årrække dyrkede han nationaløkonomiske og pædagogiske studier i udlandet, særlig i England og Nordamerika. I 1876 blev han ved sin hjemkomst folkeskoleinspektør i Södermanland og arbejdede her ivrigt for indførelsen af sløjd ved skolerne. De følgende år tog journalistikken hans meste tid (1880—83 var han redaktør af Ny illustrerad Tidning, 1885—86 "biträdande redaktör" ved Stockholms Dagblad, 1887—90 redaktør af Aftonbladet). I 1884 var Beckman blevet medlem af den første store arbejderforsikringskommission og er i de følgende år ofte optrådt i arbejderspørgsmaal, altid som frisindet og varmt interesseret af at forbedre arbejdernes kår. Talefrihed, almindelig valgret, folkeoplysning og afholdssagen havde altid en varm forkæmper i Beckman. Han har blandt andet også udarbejdet de første love for den livskraftige F.V.O. ("Föreningen for välgörenhetens ordnande"). Beckman var rigsdagsmand 1886—87, 1891—93 og 1903—10; 1911 fik han sæde i første kammer. Han bekæmpede altid energisk den i Sverige så høje told på levnedsmidler, og han var med til at stifte Föreningen mot lifsmedelstullar. 

Af Beckmans store forfatterskab kan nævnes Från nya verlden (1877), Från påfvarnes land (1880), Amerikanska studier, 1: Våra landsmän i Amerika. 2: Pressen i Förenta staterna (1882), I tjenst bland främlingar (1885) (heri skildres svenskernes hårde kår i Nordtyskland; dette for at fremkalde skærpede forholdsregler mod udvandringsagenterne), Den stora presenten, korta betraktelser öfver sädestull (politisk stridsskrift, udgivet i 30 000 eksemplarer, 1887), Hvad arbetaren kostar på sig (1899) (hvori søgtes påvist, hvad arbejderen giver ud til spirituosa), Den interparlamentariska unionen (1902). Beckman var i mange år været medlem af det interparlamentariske råd og 1902—14 formand for den liberale hovedorganisation, Frisinnade landsföreningen samt flere gange formand for Publicistklubben og generalsekretær ved verdens-journalist-kongressen i Stockholm 1897.

Kilder 

 
 

Medlemmer af Sveriges Riksdag
Skolefolk fra Sverige
Redaktører fra Sverige
Faglitterære forfattere fra Sverige
Svensksprogede forfattere fra Sverige
Svenskere i 1800-tallet
Svenskere i 1900-tallet
Personer fra Uppsala
Natanael Beckman

Karl Frederik Natanael Beckman (født 26. januar 1868, død 27. juli 1946) var en svensk sprogforsker og pædagog. Han var fætter til Ernst Beckman.
 
Beckman blev student 1886 og Dr. phil. 1895 i Uppsala. 1895—97 var han docent i svensk ved Uppsala Universitet, 1897—99 ved Lunds. Fra 1902 var Beckman lektor ved "Realläroverket" i Stockholm, men var 1906—11 rektor i Skövde. Han blev professor ved Göteborgs Højskole 1918. Beckman har udgivet flere filologiske arbejder, således Bidrag till kännedomen om 1700-talets svenska (1895), Grunddragen af den svenska versläran (1898), Språkpsykologi och modersmålsundervisning (1899), Dansk-norsk-svensk ordbok (1907), Språkets liv (1918), Modersmålsundervisning (1920), Äldre Västgötalagen översatt och förklarad (1924) samt Linnés Västgöta Resa med kommentar (1928).

Kilder 

 
 

Filologer fra Sverige
Ansatte ved Uppsala Universitet
Ansatte ved Lunds Universitet
Ansatte ved Göteborgs Universitet
Skolefolk fra Sverige
Svenskere i 1800-tallet
Svenskere i 1900-tallet
Aggressiv Amager

Aggresiv Amager er et dansk satireprogram fra 2013, fordelt over en efterårssæson på 9 udsendelser. Hver udsendelse varer ca. 30 minutter.

De medvirkende er Simon Bonde, Esben Pretzmann, Rune Tolsgaard og Peder Pedersen.

De fremtrædende karakterer og sketches i serien er Kanonkongen, TV-shopværterne, Ungdoms-Preben, Gardinmanden, Arne og Undgomsdilemmaet, Jesper Jaloux Troels, Kim Miltons nye naboer, Tantriske Arvad, og Vædder Keld.

Se også 
 Drengene fra Angora
 Gramsespektrum
 Angora by Night

Kilder

Eksterne henvisninger 
 
 

Tv-serier fra 2010'erne
Tv-programmer fra TV 2 Zulu
Satire
DayZ

DayZ er et overlevelse videospil der bliver udviklet af Bohemia Interactive. Spillet blev udgivet til Microsoft Windows via tidlig adgang på Steam den 16. december 2013 og 1.0 versionen udkom den 13. december 2018.

Overlevelsesspil
Computerspil fra 2013
Computerspil
Onlinespil
Waterton Lakes National Park

Waterton Lakes National Park er en nationalpark i det sydvestlige hjørne af provinsen Alberta i  Canada og grænser til Glacier National Park i Montana, USA. Waterton var Canadas fjerde nationalpark. Den blev oprettet i 1895 og har sit navn efter Waterton Lake. Parken har et areal på 505 km².

Nationalparken administreres af  Parks Canada og er åben året rundt, men hovedsæsonen  er juli og august. Den eneste kommercielle facilitet i parken ligger i byen Waterton Park. Parkens højde varierer fra 1.290 moh. ved byen til 2.910 moh. på toppen af Mount Blakiston. Waterton Lakes National Park har mange sceneriske vandreruter, deriblandt Crypt Lake trail. I 2004, havde Waterton Lakes National Park 367.500 besøgende.

Historie
I 1932 oprettedes Waterton Glacier International Peace Park af nationalparkerne Waterton og Glacier. Den var tilegnet  verdensfreden af Sir Charles Arthur Mander for Rotary International. Trods at parken har en stor variation  gennem sin størrelse, er det vigtigste hovedområde Waterton Lake — den dybeste af søerne i Canadian Rockies som man har udsyn over fra Prince of Wales Hotel, udpeget som National Historic Site.

Biosfærereservat
I 1979 fik Waterton og den tilgrænsende  Glacier National Park i USA status som biosfærereservat, da de er med til at bevare bjergenes, præriens, søerne og vådområdeernes økosystem. Habitater der er repræsenteret i parken omfatter: præriegræsmarker, aspelunde, alpin tundra/højt beliggende enge, subalpine skove, løv- og nåleskov.

Verdensarv
Waterton Glacier International Peace Park, som nationalparken er en del af, blev i 1995 udpeget til verdensarv  bl.a. for områdets flotte landskab, smukke udsigter og mangfoldige flora og fauna.

Fotogalleri

Eksterne kilder/henvisninger 

 Parks Canada 
 Travel Guide for Waterton Lakes Park in Alberta, Canada 
 Waterton Activities & Accomodation Guide in Alberta, Canada 
 Waterton Lakes National Park Accomadations Alberta, Canada 
 Waterton Lakes National Park from Canadianrockies.net 
  Prince of Wales Hotel 
  A brief history of the Park 
 Hiking Trails in Waterton National Park 

Alberta
Biosfærereservater i Canada
Nationalparker i Canada
Grænseoverskridende beskyttede områder
Martin Hundfeld

Martin Hundfeld (også Huntzfeld, muligvis fra Hundsfeld, en landsby 20 km øst for Würzburg) var en tysk fægtemester fra første halvdel af 1400-tallet. Han døde før 1452. Hans fægteteknikker er blevet videreformidlet og bevaret i Peter von Danzigs fægtemanual Cod. 44 A 8 og af Hans von Speyer i M I 29. Hundfeld bliver listet som medlem af "Johannes Liechtenauer-samfundet", der var en gruppe tyske fægtemestre, listet af Paulus Kal i hans fægtemanual fra slutningen af 1400-tallet.

Se også 
 Den tyske fægteskole

Tyskere i 1400-tallet
Jan Swerts

Jan Swerts (født 25. december 1825 i Antwerpen, død 11. august 1879 i Marienbad) var en belgisk maler. 

Swerts var elev af akademiet i sin fødeby og af Nicaise de Keyser. Han indgik arbejdsfællesskab med Godfried Guffens, propagerede sammen med denne, efter at de 1850 sammen havde foretaget en rejse til Italien og Tyskland og var blevet begejstrede for Overbecks, Cornelius' og andre tyske maleres kunst, for kendskab i hans fædreland til den moderne Münchenkunst; de støttedes af den belgiske regering og fik 1859 arrangeret en udstilling (der i de følgende år greb stærkt ind i belgisk kunstliv) af de vigtigste repræsentanter for tysk freskomaleri. I forening med sin kunstfælle udførte Swerts større vægmalerier i Antwerpen og omegn; på egen hånd udsmykkede han blandt andet rådhuset i Kortrijk. I 1874 blev Swerts direktør for Prags Kunstakademi; hernede malede han blandt andet vægbilleder til den hellige Annas kapel i Prags Domkirke. Han har også malet en del staffelibilleder (historie og genre).

Kilder 

 

Malere fra Belgien
Personer fra Antwerpen
Grøndal (flertydig)

Grøndal har flere betydninger:

 Grøndal
 Grøndal Station
 Grøndals Sogn
 Grøndalskirken
 Grøndal (Ove Sogn) ved Hadsund
 Grøndal (Funder Sogn) ved Silkeborg
 Grøndal (Hvidbjerg Sogn) ved Struer

 Grøndal (Slesvig), gods ved Dørphof i Slesvig

 Gröndal, bydel i Stockholm
Léonie Sonning

Anna Leontina 'Léonie' Sonning, (født 1. maj 1887 i Lund, død 16. marts 1970 i København) var en dansk mæcen og stifter af Léonie Sonnings Musikfond, der blandt andet uddeler Léonie Sonnings Musikpris.

I 1923 blev hun gift med redaktør Carl Johan Sonning.

Hun er begravet på Frederiksberg Ældre Kirkegård.

Se også 
 Léonie Sonnings Musikstipendium

Eksterne henvisninger 
 Sonning, på kvinfo.dk
 

Fondsstiftere fra Danmark
Personer fra Lund
Danskere i 1900-tallet
Filantroper fra Danmark
Unihoc Floorball Ligaen 2015-16

Floorballligaen 2015-16 var den 24. sæson af bedste herreliga i Danmark i floorball, og den blev administreret af Dansk Floorball Union. Der var 10 hold i ligaen, og de otte bedste hold kvalificerede sig til DM kvartfinalerne. 

Før sæsonstart trak Århus FK deres hold og et par kampe inde i sæsonen måtte Vanløse trække deres hold.

Deltagere 
 Benløse
 Brønderslev
 Copenhagen
 Frederikshavn Blackhawks
 Hvidovre
 Rødovre (Mestre)
 Sunds Seahawks FC
 Vanløse (trukket i sæsonen)
 AaB
 Århus FK (trukket før sæsonstart)

Trænere

Spillesystem

Grundspil

Topscorer Grundspil 

Kilde: Floorballnyt

Slutspil

Play off 
Spilles bedst af 5 kampe, hvor bedst placerede har 3 hjemmekampe

Topscorer Slutspil 

Kilde: Floorballnyt

Kåringer

Efterårets hold 
Efterårets hold:

Årets hold 
Årets hold:

Referencer

Eksterne henvisninger 
 www.floorballnyt.dk 
 www.floorball.dk

Floorball-Ligaen
Ole Dalgaard

Ole Dalgaard (født 1950) er en dansk forfatter og tidligere direktør i medievirksomheder. Som forfatter går han også under pseudonymet Oscar K.

Efter en årrække hos DR blev Dalgaard programchef for B&U hos Weekend TV i 1981.
I 1984 fik han en stilling som direktør for Holbæk Egnsteater og Europæisk Teaterlaboratorium, for så i 1989 at blive administrerende direktør for TV2 Øst.

Som forfatter debuterede Dalgaard i 1970 med By, du min elskede. Situationer.
Med Dorte Karrebæk var han nomineret til Nordisk Råds børne- og ungdomslitteraturpris i 2013 med Biblia Pauperum Nova fra 2012.

Referencer 

Børnebogsforfattere fra Danmark
Direktører fra Danmark
Ansatte i DR
Ansatte ved TV 2
Studenter fra Horsens Statsskole
Modtagere af Børnebibliotekarernes Kulturpris
Grøn arasari

Grøn arasari () er en fugl i familien tukaner i ordenen spættefugle, der lever i de nordlige dele af Sydamerika.

Kilder 
 Avibase - the world bird database

Eksterne henvisninger 

Guyanas fugle
Tukaner
Gul hør

Gul Hør (Linum flavum) er en art af blomstrende planter i hørslægten, som er hjemmehørende i det centrale og sydlige Europa. Det er en flerårig staude, som bliver omkring 30 cm høj og 20 cm bred. Dens blade er mørkegrønne, i mens blomsterne er lysegule, har fem kronblade og sidder i klynger. De fortrækker drænet jord i en solrig placering og deres blomstringstid begynder i det sene forår og varer det meste af sommeren. Dens latinske navn flavum betyder "ren gul".

Referencer

Hør
Kalkbundsplanter
Rajahnæsehornsfugl

Rajahnæsehornsfugl () er en næsehornsfugl, der lever i Indien og på Sri Lanka.

Noter 
 Avibase - the world bird database

Eksterne henvisninger 

Fugle fra Indien
Fugle fra Sri Lanka
Næsehornsfugle
Lys hornnæb

Lys hornnæb () er en næsehornsfugl, der lever i det sydøstlige Asien.

Noter 
 Avibase - the world bird database

Eksterne henvisninger 

Fugle fra Sydøstasien
Næsehornsfugle
Rafael Kubelík

Jeroným Rafael Kubelík, (født 29. juni 1914 i Býchory, død 11. august 1996 i Horw) var en tjekkisk-født schweizisk komponist og dirigent.

Historie 
Han var søn af den kendte violinist Jan Kubelík der underviste Rafael i Prag. Som 19-årig debuterede han som dirigent for Česká filharmonie.

Han har arbejdet som fast chefdirigent for Chicago Symphony Orchestra (1950–53), The Royal Opera, Covent Garden (1955–58), og Symphonieorchester des Bayerischen Rundfunks (1961–79), og var en hyppigt brugt gæstedirigent hos førende orkestre i Europa og Amerika.

Eksterne henvisninger 
 Rafael Kubelík på allmusic.com 

Dirigenter fra Tjekkiet
Modtagere af Léonie Sonnings musikpris
Hvidhovedet rynkenæb

Hvidhovedet rynkenæb () er en næsehornsfugl, der lever på Malayahalvøen og Indonesien.

Noter 
 Avibase - the world bird database

Eksterne henvisninger 

Fugle fra Sydøstasien
Næsehornsfugle
Malabargråtoko

Malabargråtoko () er en næsehornsfugl, der lever i sydvestlige Indien.

Kilder 
 Avibase - the world bird database

Eksterne henvisninger 

Fugle fra Indien
Næsehornsfugle
Panayhornfugl

Panayhornfugl () er en næsehornsfugl, der lever på sydlige Filippinerne.

Kilder 
 Avibase - the world bird database

Eksterne henvisninger 

Fugle fra Filippinerne
Næsehornsfugle
Sri Lanka-gråtoko

Sri Lanka-gråtoko () er en næsehornsfugl, der lever på Sri Lanka.

Kilder 
 Avibase - the world bird database

Eksterne henvisninger 

Gråtoko
Næsehornsfugle
Indisk gråtoko

Indisk gråtoko () er en næsehornsfugl, der lever på det indiske subkontinent.

Kilder 
 Avibase - the world bird database

Næsehornsfugle
Panayrynkenæb

Panayrynkenæb () er en næsehornsfugl, der lever på Filippinerne.

Kilder 
 Avibase - the world bird database

Eksterne henvisninger 

Fugle fra Filippinerne
Næsehornsfugle
Statsbygg

Statsbygg er en norsk statslig myndighed, der er den norske stats centrale rådgiver og bygherre omkring byggeri og ejendoms anliggender.

Etatens historie går tilbage til 1816, da en kongelig resolution udnævnte det til ekspertkonsulent for offentlige bygninger i og omkring Christiania. I 1886 blev organisationen bestemt ved lov, og fik navnet Statens bygningsinspektorat. Senere fik det navnet Riksarkitekten, og i 1959 blev det omorganiseret til Statens bygge- og eiendomsdirektorat. I 1993 fik etaten det nuværende navn.

Eksterne henvisninger 
 Statsbyggs officielle hjemmeside

Forvaltning i Norge
Etableret i 1816
Hvidtoppet toko

Hvidtoppet toko () er en næsehornsfugl, der lever i det vestlige og centrale Afrika.

Kilder 
 Avibase - the world bird database

Eksterne henvisninger 

Fugle fra Centralafrika
Fugle fra Vestafrika
Næsehornsfugle
Papuarynkenæb

Papuarynkenæb () er en næsehornsfugl, der lever på Ny Guinea og Salomonøerne.

Noter 
 Avibase - the world bird database

Eksterne henvisninger 

Fugle fra Melanesien
Næsehornsfugle
Grå toko

Grå toko () er en næsehornsfugl, der lever i Afrika og det sydvestlige Arabiske Halvø.

Kilder 
 Avibase - the world bird database

Eksterne henvisninger 

Afrikas fugle
Fugle fra Arabien
Næsehornsfugle
Savannetoko

Savannetoko () er en næsehornsfugl, der lever i nordvestlige Kenya og nabolande.

Noter 
 Avibase - the world bird database

Eksterne henvisninger 

Fugle fra Østafrika
Næsehornsfugle
Brandbælte

Et brandbælte er et ryddet, bælteformet område i en skov eller lignende bevoksning, eller i en by. Ved at fjerne det meste brandbare materiale, gøres det vanskeligt for en brand at sprede sig hen over brandbæltet. Hvis vinden er kraftig, kan det dog ske, et gnister og gløder springer over et brandbælte og antænder en brand på den modsatte side. Brandbælter i skove og plantager etableres ofte inden en evt. brand er brudt ud. Brandbælter er hyppige i de vestjyske plantager. I byer kan man, som en desperat løsning, nedrive huse i et større område for at standse en voldsom brands udbredelse.

Eksterne henvisninger 

Brandslukning
Ild
Værnemidler
Hasan Shah

Hasan Shah (født 24. december 1993) er en dansk sanger med pakistansk baggrund.

Hasan Shah startede sin karriere i 2007 i børne-MGP, hvor han med sin gruppe Game Over kom på en fjerdeplads med hittet "Drømmeland".

Shah er blevet kendt for sangen Tyveri udgivet i 2015.

I 2014 lavede han et Dansk Pop Medley, hvor man kunne finde blandt andre Rasmus Seebach, Medina og nogle sange fra Frost.

Siden 2014 har han udgivet flere dansk-sprogede popsange med tilhørende videoer.
Hans sange er produceret i samarbejde med Kewan.

Den 30. september 2016 udgav han sin single "Million på konto". Musikvideoen til sangen er optaget i New York.

I 2021 skrev Hasan Shah kontrakt med Sony Music India og lancerede i den forbindelse sangen "Hawa", der gik viralt i Indien. På blot 2 dage fik sangen 1 million visninger på YouTube.

Sange 
 Døren på klem (2014)
 I dit Hjerte (2014)
 Hvis jeg bad om din hånd (2015)
 Tyveri (2015)
 Lanterner (2016)
 Million på konto (2016)
 Hawa (2020)

Referencer 

Sangere fra Danmark
Liber

Liber er det andet album af det danske band The Minds of 99. Det blev udgivet den 16. oktober 2015 via Sony Music og No3.

Spor

Referencer 

Album fra 2015
Rockalbum fra Danmark
The Minds of 99
Imst

Imst er en by i Østrig med omtrent 9.800 indbyggere. Byen er administrationsby for Bezirk Imst i delstaten Tyrol.

I 1949 grundlagde Hermann Gmeiner organisationen SOS Børnebyerne i Imst.

Eksterne henvisninger 

 Imst officielle hjemmeside

Byer i Tyrol
William Steig

William Steig (født 14. november 1907 i Brooklyn, New York City, død 3. oktober 2003) var en amerikansk tegneserieskaber, illustrator og senere i livet blev han også børnebogforfatter, og hans historier blev meget populære.

Liv og karriere 
Steig var født ind i en kreativ og kunstnerisk familie. Som barn malede han og læste meget litteratur. Steig var inspireret af kendte historier, film og forfatterskab som Brødrene Grimm, Charlie Chaplin, Robinson Crusoe og særligt Pinocchio. I tillæg til sine kunstneriske anlæg var han også en atlet og var en dygtig vandpolospiller. Han fuldførte aldrig college, selv om han begyndte på tre forskellige. Han var to år på City College of New York, tre år ved National Academy of Design, og hele fem dage på Yale School of Fine Arts før han droppede ud af dem.

Da hans familie også blev ram af den store depression og fik finansielle problemer, begyndte han at tegne tegneserier som freelanceudøver, og han solgte sin første stribe til magasinet The New Yorker i 1930. Han blev hurigt ganske succesfuld, og i de kommende tiår publicerede han over 1 600 tegneserier i magasinet, inkluderet 117 forsider. Dette førte til at Newsweek kårede ham til «Kongen af tegneserier».

Da han var i tresserne, bestemte han sig for at forsøge sig med en anden kunstnerisk form, og i 1968 udkom hans første børnebog. Han udmærkede sig her også, og hans tredje bog Sylvester and the Magic Pebble (1970), vant den prestigefulde Caldecott Medal. Han fortsatte med at skrive til han var langt over 90 år, og skrev i alt over tredive børnebøger, inklusive den berømte «Doctor De Soto»-serien. Blandt hans andet velkendte arbejde, er billedbogen Shrek (1990) som er grundlaget for succesfilmen fra 2001 med samme navn.

William Steig var bror til kunstneren Irwin Steig og far til jazzfløjtisten Jeremy Steig.

Priser (udvalg) 
 Kunståret 1970 – Caldecott-medaljen for Sylvester and the Magic Pebble

Eksterne henvisninger 
 williamsteig.com – Minneside over forfatteren og hans forfatterskab. Indeholder også bibliografi.
 

Børnebogsforfattere fra USA
Illustratorer fra USA
Personer fra New York City

Amerikanere i 1900-tallet
Andrew Adamson

Andrew Ralph Adamson (født 1. december 1966 i Auckland på New Zealand) er en filminstruktør, filmproducer, manusforfatter, special effects-animator og Supervisor. Han har blandt andet instrueret filmen «Legenden om Narnia: Løven, heksen og garderobeskabet» fra Narnia og har også været med til at lave film som Shrek og Shrek 2.

Adamson har to døtre og bor i New Zealand.

Eksterne henvisninger 
 

Filminstruktører fra New Zealand
Manuskriptforfattere fra New Zealand
Filmproducere fra New Zealand
Animatorer
Personer fra Auckland
The Minds of 99 (album)

The Minds of 99 er det første album af det danske band The Minds of 99. Det blev udgivet den 12. maj 2014 via Sony Music og No3.

Spor

Referencer 

Album fra 2014
Rockalbum fra Danmark
The Minds of 99
Jason Wade

Jason Michael Wade (født 5. juli 1980) er vokalist og guitarist i bandet Lifehouse. Han er oprindeligt fra Camarillo, Californien og giftede sig i 2001 med sin kæreste gennem mange år.

Sammen med Lifehouse har han udgivet tre album.

Guitarister fra USA
Sangere fra USA
Hvitsten

Hvitsten er en norsk, lille, pitoresk landsby med hvidmalede træhuse, tidligere ladested i Vestby kommune i Viken fylke. Der er omkring 350 indbyggere. Hvitsten ligger ved østsiden af Oslofjorden, omtrent midtvejs mellem Drøbak og Son. Tidligere var Hvitsten en vigtig havn for forsendelse af tømmer til Holland og is til England.

Mange kendte norske kunstnere har boet i Hvitsten, for eksempel forfatteren Sigrid Undset og kunstmalerne Theodor Kittelsen, Oscar Wergeland, Edvard Munch og Christian Krohg. Skibsrederiet Fred Olsen har oprindelse i Hvitsten og familien har sat deres præg på landsbyen.

Stedet har to populære strande, Hvitsten strand og Emmerstadbukta, begge et par kilometer syd for centrum.

Eksterne henvisninger 
 Hvitsten  Vestby kommune
 Hvitsten Akershusmuseet

Vikens geografi
Vestby
Puumala

Puumala er en kommune og en by i Finland. Den er lokaliseret i landskabet Østfinlands len og det er en del af Södra Savolax. Kommunen har et befolkningstal på 2.291 (30. juni 2015) og dækker et areal på 1.237,7 kvadratkilometer. Befolkningstætheden er på 2,88 pr. km2.

98,9 % af befolkningen har finsk som modersmål.

Hovedruten gennem regionen er rute 62, som forbinder Mikkeli med det nordlige Imatra i syd.
 
Indtil 1995 udgjorde en kabelfærge forbindelsen mellem de to sider af Puumalansalmi-strædet. I 1995 erstattede en 781 meter lang bro kabelfærgen. Broen fremstår som en dominant struktur, når den på afstand ses fra Puumala bycentrum.

Puumala har i forhold til indbyggertallet relativt god service. I byens centrum er der et posthus, en alkobutik, en kiosk, flere supermarkeder og enkelte restauranter. Årsagen, til at disse virksomheder kan overleve, er at Puumalas indbyggertal tredobles i sommermånederne.

Galleri

Eksterne henvisninger

Municipality of Puumala  – Official website

Kommuner i Södra Savolax
Etableret i 1868
Gran Torino

Gran Torino er en amerikansk dramafilm fra 2008 produceret og instrueret af Clint Eastwood. Han spiller selv hovedrollen som en indelukket krigsveteran og enkemand ved navn Walt Kowalski som må forholde sig til de nye, fremmede naboer. Filmen finder sted i Detroit, Michigan og Kowalskis opgave bliver at forbedre sin nabo Thao, en ung hmongsk teenager som sammen med sin fætter, et bandemedlem, forsøgte at stjæle Kowalskis mest elskede eje: hans Ford Gran Torino -72.

Filmen havde premiere første gang i USA 12. december 2008 og i Norge 17. april 2009.

Filmmusiken blev komponeret af Eastwoods ældste søn, Kyle Eastwood.

Roller (udvalg) 
 Clint Eastwood – Walt Kowalski
 Christopher Carley – Father Janovich
 Bee Vang – Thao Vang Lor
 Ahney Her – Sue Lor
 Brian Haley – Mitch Kowalski
 Geraldine Hughes – Karen Kowalski
 Dreama Walker – Ashley Kowalski
 Brian Howe – Steve Kowalski
 John Carroll Lynch – Barber Martin
 William Hill – Tim Kennedy

Referencer

Eksterne henvisninger 
 

Amerikanske film fra 2008
Film instrueret af Clint Eastwood
Dramafilm fra USA
Engelsksprogede film
César for bedste udenlandske film
Tyske film fra 2008
Dramafilm fra Tyskland
Dramafilm fra Australien